Anjing kapas Tuléar

**Anjing kapas Tuléar** atau ***coton de Tuléar*** ialah satu baka anjing kecil yang dinamai sempena bandar raya Toliara atau Tuléar di Madagaskar. Baka ini dianggap telah berasal daripada sekumpulan anjing putih kecil yang berenang merentasi selat Malagasi ikutan nahas kapal. Anjing kapas Tuléar yang terkenal kerana lapis bulu mirip kapas biasanya membesar sehingga tidak lebih daripada  dan berwarna putih, kadang-kadang dengan penandaan kelabu, sawo matang, hitam atau triwarna.

## Perihal

### Penampilan
Berbilang pejabat pendaftaran dengan piawaian berlainan memerihalkan anjing kapas Tuléar, tetapi ia pada umumnya mempunyai rambut menyenangkan, setanding dengan bebola kapas (yang mengilhamkan namanya dalam bahasa Perancis, *coton* yang memaksudkan "kapas"), hidung hitam menonjol, mata ekspresif besar (biasanya ditutup dengan jambul), dan tungkai agak pendek. Ekor anjing kapas Tuléar patut melingkar ke atas belakangnya.

### Bulu dan warna

Anjing kapas Tuléar mempunyai lapis bulu sederhana hingga panjang, gebu, dan mirip kapas yang dianggap sebagai rambut dan bukannya bulu. Ia merupakan baka tidak bersalin bulu dengan bulu tanggal rendah dan dianggap hipoalergenik. Semasa ia masih anak anjing, ia mungkin menggugurkan lapis bulu anak anjingnya. Seperti pudel, anjing Malta, atau ''bichon'' Havana, baka ini mempunyai kesan alahan sangat rendah. Rambut kusut adalah lazim untuk baka ini dan patut ditanggalkan melalui pemberusan dan penyikatan harian. Pendandanan anjing kapas Tuléar dapat menjadi cabaran.

Anjing kapas Tuléar terdapat dengan tiga warna yang diterima: putih (kadang-kadang dengan tanda-tanda sawo matang; putih menyeluruh lebih diutamakan oleh pembiak baka anjing pertunjukan); hitam dan putih; dan triwarna. Walau bagaimanapun, anjing sawo matang dan putih mungkin menjadi putih menyeluruh, anjing hitam kerap akan memudar menjadi kelabu atau putih dan bulu berkemungkinan besar berubah sepanjang usia anak anjing. Baka ini malah mempunyai gen pudar yang menyebabkan warna, yang sangat gelap semasa anak anjing, memudar dan menjadi putih di pangkal bulu semakin bulu memanjang; atas sebab itu Champagne atau Champagne Teddy Bear Coton akhirnya berubah menjadi putih apabila bulu dewasa mulu tumbuh. Piawaian Persekutuan Kinologi Antarabangsa menetapkan bahawa lapis bulu anjing kapas patut berwarna putih tetapi mungkin juga mempunyai warna sawo matang atau "lemon" pada telinga dan tubuh. Walau bagaimanapun, lapis bulunya sebahagian besar mesti berwarna putih tanpa bulu hitam. Coton de Tuléar Club of America (CTCA) yang berpangkalan di Amerika Syarikat mengizinkan tiga pewarnaan berlainan tetapi semuanya setaraf: putih, hitam dan putih, dan triwarna, termasuk "beruang madu". Putih diperihalkan sebagai hampir semuanya putih, kadang-kadang dengan pewarnaan sawo matang atau champagne pada telinga, muka, atau belakang. Hitam dan putih ditakrifkan sebagai putih metah dengan tompok-tompok hitam menonjol pada kepala dan tubuh (tiada nisbah putih dengan hitam yang dinyatakan atau diutamakan). Triwarna diperihalkan sebagai kebanyakannya putih dengan sesetengah tanda perang dan kesan habuk hitam pada tubuh dan kepala. Anjing triwarna beruang madu mempunyai warna perang muda dengan hujung hitam yang beransur-ansur memudar kepada warna putih pudar atau lemon. Anjing triwarna kehilangan warna paling banyak antara mana-mana keragaman warna, biasanya menjadi kebanyakannya putih dengan kemungkinan sesetengah tanda champagne dan kesan habuk bulu hitam pada telinga dan/atau tubuh.

### Saiz
Piawaian Persekutuan Kinologi Antarabangsa memberikan berat anjing kapas sebagai  untuk jantan dan  untuk betina. Ketinggian anjing kapas (termasuk toleransi) ialah  untuk jantan dan  untuk betina.

Piawaian Coton de Tuléar Club of America menetapkan berat yang tidak lebih daripada  dengan purata dalam julat . Ketinggian piawai ialah , kecuali untuk anjing kapas tinggi jarang yang setinggi . Anjing kapas tinggi bertungkai panjang muncul dengan ketiga-tiga keragaman warna dan dapat lahir dalam perinduk dengan induk bersaiz normal yang membawa gen sewajarnya.

### Perihal terperinci

Hidungnya berwarna hitam dalam piawaian Coton de Tuléar Club of America. Walau bagaimanapun, piawaian Persekutuan Kinologi Antarabangsa, yang juga memihak kepada hidung hitam, menyatakan bahawa perang juga dapat diterima. Hidung merah jambu atau separa merah jambu tidak diterima dalam mana-mana piawaian. Piawaian menyokong bahawa bibir sebaik-baiknya ketat dan sewarna dengan hidung, khususnya hitam dalam piawaian Coton de Tuléar Club of America. Gigi anjing kapas Tuléar sama ada dalam gigitan gunting atau gigitan penyepit. Matanya biasanya bulat, berwarna gelap, dan lebar. Secara tradisional, ekspresinya meriah, cerdas, pintar, dan riang. Biasanya, telinga anjing kapas Tuléar berbentuk segi tiga dan terletak tinggi-tinggi. Kulit telinganya kerap nipis dan lehernya kuat, digemari tanpa gelambir dan sedikit melengkung.

Dada biasanya cukup terbentuk dan mencecah paras siku. Kaki anjing kapas Tuléar adalah kecil dan melengkung dan belakangnya biasanya kuat dan sedikit melengkung. Tapak kaki biasanya berwarna hitam. Tubuhnya sederhana panjang dan biasanya mempunyai kelim sederhana. Secara tradisional, loinnya berotot dan tidak terlalu panjang. Tungkai belakang biasanya kuat dan lurus. Kaki belakang pula serupa dengan kaki hadapan. Sepanjang sejarah, kuku embun telah ditanggalkan; walau bagaimanapun, kini ramai orang menentang tatacara yang boleh dikatakan tidak perlu dan kejam. Ekornya secara tradisional terletak rendah-rendah dan menirus, terangkat ke atas belakang apabila bergerak atau teruja, tetapi kendur jika sebaliknya.

## Kesihatan

Sebuah kajian United Kingdom tahun 2024 mendapati jangka hayat sebanyak 14.2 tahun daripada saiz sampel sebanyak 44 ekor anjing untuk baka ini berbanding dengan purata 12.7 tahun untuk baka tulen dan 12 tahun untuk baka silang.

Gabungan belakang panjang dan tungkai pendek meningkatkan tegangan semasa kegiatan seperti melompat, naik turun tangga, atau belokan mengejut.

## Sejarah

Anjing kapas Tuléar dikembangkan di pulau Madagaskar dan masih anjing kebangsaan pulau itu. Anjing Tenerife dipercayai dibawa ke Madagaskar dan dikawankan dengan seekor anjing di pulau itu, lalu membuahkan hasil tidak terjangka. Leluhur anjing kapas barang kali dibawa ke Madagaskar pada abad ke-16 dan abad ke-17 di atas kapal lanun. Madagaskar merupakan syurga bagi lanun dan perkuburan lanun masih dapat dilihat di sana. Lanun mengasaskan pangkalan di Pulau Sainte-Marie, Madagaskar dan sesetengah lanun mengahwini isteri Malagasi. Sama ada anjing tersebut dibawa bersama untuk mengawal tikus di atas kapal, sebagai pendampingdalam pelayaran yang jauh, atau dirampas daripada kapal lain sebagai rampasan, tiada siapa yang tahu. Tuléar ialah sebuah pelabuhan yang kini juga dikenali sebagai Toliara. Anjing kapas ialah anjing daripada jenis anjing *[[bichon]]* yang dikaitkan paling rapat dengan ''bichon'' Tenerife dan terier Tenerife. Terdapat banyak cerita berpindah mulut tentang sejarah anjing kapas dalam beberapa tahun kebelakangan ini, kebanyakannya tidak benar. Anjing kapas Tuléar tidak pernah jalang di Madagaskar. Ia tidak memburu babi hutan atau buaya kerana saiz, kekuatan, dan sikapnya dapat disangkal dengan mudah. Ia merupakan anjing pendamping orang Merina (suku memerintah) di Madagaskar. Ia mempunyai dorongan pemangsa sangat sedikit dan bukan anjing pemburu.

Lapis bulu mirip kapas mungkin terhasil daripada mutasi gen tunggal. Anjing kecil dan ramah ini menarik perhatian kerabat diraja Malagasi dan mereka menjadi satu-satunya kaum yang diizinkan untuk membela anjing kapas. Apabila Dr. Robert Jay Russell bersemuka dengan baka ini di Madagaskar pada tahun 1973 dan membawa anjing-anjing pertama ke Amerika, beliau mencipta frasa "Anjing Diraja Madagaskar" dan nama itu kekal. Ia juga diimport sekali-sekala ke Perancis dengan kolonis Perancis yang pulang tetapi tidak diimport secara rasmi ke Eropah sehingga tahun 1970-an. Pada tahun 1974, Madagaskar mengeluarkan setem dengan imej anjing kapas, lalu menegaskan statusnya sebagai "anjing diraja" bangsa itu.

*Coton de Tuléar* pertama kali diiktiraf secara rasmi sebagai baka oleh Société Centrale Canine (kelab kenel kebangsaan Perancis) pada tahun 1970 dan diterima oleh Persekutuan Kinologi Antarabangsa yang menerbitkan piawaian baka pada tahun 1972. *Coton de Tuléar* diiktiraf di peringkat antarabangsa melalui Persekutuan Kinologi Antarabangsa dan oleh kelab kenel utama (The Kennel Club (United Kingdom) dalam Kumpulan Mainan dan United Kennel Club (Amerika Syarikat) dalam Kumpulan Teman) dengan menggunakan piawaian berdasarkan piawaian Persekutuan Kinologi Antarabangsa. Baka ini tidak diiktiraf oleh New Zealand Kennel Club atau Australian National Kennel Council. Ia juga mungkin diiktiraf dalam dunia berbahasa Inggeris oleh mana-mana pejabat pendaftaran kecil, kelab, dan perniagaan pejabat pendaftaran anjing berasaskan Internet yang sangat banyak.

Di Amerika Syarikat, satu lagi piawaian untuk *coton de Tuléar* dibangunkan berdasarkan baka ini di Madagaskar pada tahun 1974 oleh ahli biologi, Dr. Robert Jay Russell. Russell mengasaskan Coton de Tuléar Club of America (CTCA) pada tahun 1976 dan menentang pengiktirafan American Kennel Club. Coton de Tuléar memasuki Khidmat Ternakan Asasi Amercan Kennel Club (langkah pertama dalam pengiktirafan baka) pada tahun 1996 dan menjadi baka sepenuhnya beriktiraf pada 1 Julai 2014. Kelab induk American Kennel Club untuk baka ini di Amerika Syarikat ialah Coton de Tuléar Club.

Istilah "*coton* Malagasi" dan "*coton* Eropah" merujuk variasi dalam baka anjing kapas Tuléar, yang terutamanya berbeza dari segi piawaian baka dan saiz populasi anjing. *Coton* Malagasi, menurut piawaian CTCA, dapat bersaiz lebih besar dan terdapat dengan pelbagai warna, sementara *coton* Eropah, yang mematuhi piawaian FCI, biasanya lebih kecil dan terutamanya putih. Walau bagaimanapun, kedua-duanya masih dianggap sebagai baka sama, dengan bukti DNA yang mengesahkan keserupaan genetik kedua-duanya.

## Lihat juga
* Senarai baka anjing
* *[[Bichon]]*
* ''Bichon'' Havana
* Baka anjing jarang

## Catatan

## Rujukan